**Тарифтік емес реттеу шаралары. Тыйым салулар мен шектеулер.**

Тарифтік емес реттеу шаралары – Қазақстан Республикасының халықаралық шарттарында, Комиссияның шешімдерінде және Қазақстан Республикасының халықаралық шарттарына сәйкес қабылданған Қазақстан Республикасының нормативтік құқықтық актілерінде белгіленген сандық және экономикалық сипаттағы өзге де тыйым салу мен шектеулерді енгізу жолымен жүзеге асырылатын тауарлармен сыртқы сауданы реттеу шараларының кешені.

Кеден одағының кедендік шекарасы арқылы тауарларды өткізу тыйым салулар мен шектеулерді қатаң сақтау жолымен жүргізіледі.

Осыған байланысты, Қазақстан Республикасы Инвестициялар және даму министрінің м.а.  2015 жылғы 9 қаңтардағы №4 бұйрығымен «Қазақстан Республикасының аумағынан қара металдардың қалдықтары мен сынықтарын әкетуге алты ай мерзімге тыйым салынды

Сонымен қатар, Қазақстан Республикасы Инвестициялар және даму Министрлігінің 2015 жылғы 9 қаңтардағы №5 бұйрығымен «Қазақстан Республикасының аумағынан өңделмеген бағалы металдарды, бағалы металдардың сынықтары мен қалдықтарын әкетуге алты ай мерзімге тыйым салынды.

Аталған бұйрықтар, 2015 жылдың 1 наурызынан бастап қолданысқа енгізілген.